23. ΑΝΑΓΚ. ΝΟΜΟΣ 966 της 24/24 Νοεμ. 1937 (ΦΕΚ Α΄ 437) Περί συμπληρώσεως διατάξεων νόμων περί φορολογίας του καπνού και σιγαροχάρτου. Άρθρ.1.-1.Δια λόγους θεραπευτικούς επιτρέπεται η κατασκευή σιγαρέττων εκ στραμμωνίου και άλλων φαρμακευτικών σκευασμάτων ή φυτών εντός των καπνεργοστασίων κατόπιν προηγουμένης γνωμοδοτήσεως του παρά τω υπουργείω Κρατικής Υγιεινής και Αντιλήψεως Ανωτάτου Υγιειονομικού Συμβουλίου περί της χρησιμότητος και των θεραπευτικών ιδιοτήτων τούτων. 2.Δια την κατασκευήν των τοιούτων σιγαρέττων καταβάλλεται το κατά το άρθρ. 3, του ν. 1679, ως ετροποποιήθη δια του άρθρ. 4 του Ν.Δ. της 8/12 Δεκ. 1922 αντίτιμον σιγαροχάρτου, υποβάλλονται δε ταύτα εις φόρον καταναλώσεως (προς δραχ. 20 το χιλιόγραμμον) κατά την εισαγωγήν του στραμμωνίου προς συσκευασίαν εις τα καπνεργοστάσια. 3.Τα εκ της αλλοδαπής εισαγόμενα τοιαύτα σιγαρέττα υποβάλλονται εις φόρον καταναλώσεως πενταπλάσιον του καθοριζομένου δια της ανωτέρω παραγράφου, καταβαλλομένου προσθέτως και δι’ αντίτιμον σιγαροχάρτου (δραχμών τεσσάρων κατά χιλιόγραμμον). 4.Ο κατά το παρόν άρθρον φόρος εισπράττεται δι’ επικολλήσεως ενσήμων ταινιών κατά τα δια Β.Δ/των κανονισθησόμενα. Ομοίως κανονίζονται και τα της συσκευασίας των εν λόγω σιγαρέττων ως και πάσα άλλη λεπτομέρεια αναφερομένη εις την εκτέλεσιν του παρόντος άρθρου. Βάσει του άρθρ. 1 εξεδόθη το Β.Δ. της 17/30 Μαρτ. 1938 περί των διατυπώσεων υφ’ ας δύναται να σιγαροποιήται το στραμμώνιον εν τοις καπνεργοστασίοις. Άρθρ.2.-(Τροποποιείται το άρθρ. 1 του ν. 5967 (ανωτ. αρ. 21). Άρθρ.3.-1.Από της ισχύος του παρόντος νόμου καταβάλλεται αντίτιμον σιγαροχάρτου (εκ δραχ. 4 κατά χιλιόγραμμον) και δια τα εκ του εξωτερικού εισαγόμενα σιγάρα (πούρα), συμφώνως προς τας διατάξεις της παρ. 3 του άρθρ. 54 του κώδικος των νόμων περί φορολογίας του καπνού. Άρθρ.4.-Τροποποιείται το υπεδ. 4 του εδ. ε΄ της κλάσεως 14 του τελωνειακού δασμολογίου εισαγωγής (τ.30). 28.Ε.α.23 Κώδικας Φορολογίας Καπνού Άρθρ.5-6.-(Καταργήθηκαν από την παρ. 5 άρθρ. 26 Νόμ. 1439/1984, ΦΕΚ Α΄ 65, κατωτ. αριθ. 94). Άρθρ.7.-1.Δύναται ο υπουργός των Οικονομικών, άνευ καταβολής αποζημιώσεώς τινος, να διατάσση την εντός μηνός από της ειδοποιήσεώς του εξαγωγήν εις το εξωτερικόν σιγαροχάρτου μη πληρούντος τους όρους των εκάστοτε ισχυουσών διατάξεων ή μη χρησιμοποιηθέντος εγκαίρως δια τον δι’ ον εισήχθη σκοπόν, εκτός εάν το σιγαρόχαρτον τούτο φέρη τα σήματα του ελληνικού μονοπωλίου, ότε διατάσσεται η εν τω εσωτερικώ πολτοποίησίς του κατά τα εν τη επομένη παραγράφω οριζόμενα. 2.Οι κάτοχοι του ως άνω σιγαροχάρτου, αντί της εις το εξωτερικόν εξαγωγής, δύνανται να προβαίνωσιν εις την δι’ ίδιον λογαριασμόν δαπάναις των και εντός της αυτής προθεσμίας της προβλεπομένης υπό της προηγουμένης παραγράφου πολτοποίησιν αυτού, υπό την εποπτείαν του δημοσίου, εις εν των εν Ελλάδι λειτουργούντων ειδικών προς τούτο εργοστασίων. 3.Η τοιαύτη πολτοποίησις του ως άνω σιγαροχάρτου ενεργείται οπωσδήποτε μερίμνη του δημοσίου, δαπάναις και δια λογαριασμόν των κατόχων αυτού, οσάκις ούτοι αφήσωσι να παρέλθη άπρακτος η ταχθησομένη αυτοίς, δυνάμει της παρ. 1 του παρόντος άρθρου, προθεσμία. Εν τη περιπτώσει ταύτη η όλη ενέργεια προς πολτοποίησιν διεξάγεται βάσει όρων και παρ’ επιτροπής οριζομένων δια αποφάσεων του υπουργού των Οικονομικών. Εις την επιτροπήν ταύτην δύναται να συμμετέχη και αντιπρόσωπος της Δ.Ο.Ε., ειδοποιουμένης προς τούτο. Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. 